3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และบริการ

บริษัทแบ่งลักษณะผลิตภัณฑ์และบริการของบริษัทและบริษัทย่อยออกเป็น 4 ประเภทหลัก ดังนี้

1.  ธุรกิจผลิตเครื่องมือตัดเฉือนโลหะ (Cutting Tools)

บริษัทผลิต รับจ้างผลิต
และจำหน่ายเครื่องมือและผลิตภัณฑ์ที่มีความแข็งและเที่ยงตรงสูงเพื่อตัดเฉือนโลหะให้ได้รูปร่างและขนาดตามที่ต้องการ
ทั้งนี้หัวตัดของเครื่องมือตัดที่บริษัทผลิตทำมาจากเพชรสังเคราะห์ (Polycrystalline Diamond;
PCD) ซึ่งมีคุณสมบัติในการตัดเฉือนชิ้นงานเพื่อให้ได้คุณภาพ ขนาด
และความเที่ยงตรงสูงตามความต้องการของลูกค้า ผิวของชิ้นงานเกิดความเงางาม
และใช้แรงในการตัดเฉือนน้อย
โดยเครื่องมือตัดนี้เหมาะสำหรับการตัดงานที่ต้องการความละเอียดและเที่ยงตรงสูง (High
Precision) ซึ่งเพชรสังเคราะห์ (PCD) นั้นมีความหนาแน่นและความละเอียดมาก
รวมทั้งเป็นวัสดุที่มีความแข็งสูงและทนต่อการสึกหรอมากที่สุด ทำให้ PCD มีคุณสมบัติเด่น คือ
อายุการใช้งานให้ผลที่ดีกว่าเมื่อเทียบกับเครื่องมือประเภท Carbide

ผลิตภัณฑ์ของบริษัท คือ เครื่องมือตัดเฉือนโลหะที่มีความแข็งและความเที่ยงตรงสูง ดังนั้น PCD
จึงเป็นวัสดุที่มีคุณสมบัติ
โดดเด่นสำหรับใช้ในการผลิตส่วนหัวตัดของเครื่องมือตัดเฉือนโลหะ (Cutting Tools)
เนื่องจากราคาถูกและทนทาน สามารถแปรรูปให้เป็นรูปทรงต่างๆ ได้
โดยเครื่องมือตัดเฉือนโลหะที่ทำจากเพชรสังเคราะห์ (PCD Cutting Tools)
นี้จะเหมาะกับการตัดเฉือนชิ้นงานที่เป็นอโลหะ (Non-Metallic) และวัสดุนอกกลุ่มเหล็ก
(Non-Ferrous) ได้แก่ อลูมิเนียม ทองแดง ทองเหลือง ไม้ พลาสติก

  ภาพแสดงคุณสมบัติและลักษณะของวัสดุต่างๆที่ใช้ทำเครื่องมือตัด

[]

  ที่มา: www.technologymedia.com

ผลิตภัณฑ์ของบริษัทเป็นเครื่องมือตัดสำหรับโรงงานอุตสาหกรรมที่ดำเนินการผลิตชิ้นงานที่มีความละเอียดและเที่ยงตรงสูง
(High Precision) ซึ่งบริษัทได้มุ่งเน้นไปยังอุตสาหกรรมการผลิตชิ้นส่วนอิเล็กทรอนิกส์เป็นหลัก
เช่น ฮาร์ดดิสก์ไดร์ฟ (Hard Disk Drive) และได้ขยายฐานลูกค้าไปยังอุตสาหกรรมอื่นๆ เช่น
อุตสาหกรรมผลิตชิ้นส่วนยานยนต์ โดยเน้นผู้ผลิตชิ้นส่วนเครื่องยนต์ เครื่องปรับอากาศรถยนต์
และส่วนประกอบอื่นๆของรถยนต์ นอกจากนี้
ผลิตภัณฑ์ของบริษัทยังสามารถนำไปใช้กับกลุ่มอุตสาหกรรมอื่นๆได้ เช่น
อุตสาหกรรมผลิตแม่พิมพ์พลาสติก, ชิ้นส่วนอุปกรณ์ทางการแพทย์, ชิ้นส่วนเครื่องบิน, กล้องถ่ายรูป,
ชิ้นส่วนนาฬิกา อุตสาหกรรมไม้และเฟอร์นิเจอร์
และอุตสาหกรรมอื่นๆทั่วไปที่ต้องอาศัยขบวนการตัดเฉือน ทั้งนี้
บริษัทได้มีการให้บริการด้านการออกแบบเครื่องมือตัดเฉือนโลหะในประเภทต่างๆ
เพื่อช่วยลดขั้นตอนการทำงาน (Cycle Time) ในการผลิต
รวมทั้งรับปรึกษาเกี่ยวกับการวางแผนการผลิตในส่วนของงานที่ต้องใช้เครื่องมือตัดเฉือนโลหะในการผลิตชิ้นงานและบริการลับคมหัวตัดของเครื่องมือตัดในกรณีที่หัวตัดมีการสึกหรอให้กับลูกค้าอีกด้วย

เครื่องมือตัดเฉือนโลหะ (Cutting Tools) ของบริษัทนั้นมีผลิตภัณฑ์ทั้งหมด 8 ประเภท
ซึ่งทำจากวัสดุที่มีความแข็งและทนการสึกหรอสูง เช่น Carbide, PCD, และ PCBN
โดยมีลักษณะและรายละเอียดตามประเภทการใช้งาน ดังนี้

1.  PCD Boring Tool:

-   เป็นเครื่องมือสำหรับคว้านมี 1 คม โดยตัวแท่ง (Bar) ทำจาก Carbide ส่วนหัวตัดทำจาก
    PCD เครื่องมือประเภทนี้ใช้สำหรับทำรูในเล็กๆ
    ของชิ้นงานเหมาะสำหรับงานที่ต้องการความแม่นยำสูง
    โดยเฉพาะรูในที่มีลักษณะตรงตลอดหรือมีบ่าในที่ต่างๆ

2.  PCD Endmill Tool:

-   เป็นดอกกัดปลายตัด มี 2 หรือ 4 คม โดยตัวแท่ง (Bar) ทำจาก Carbide
    ส่วนหัวตัดทำจาก PCD ใช้สำหรับการตัดเฉือนขอบโลหะในการขึ้นรูป, ทำรู, ร่อง,
    รูปร่างต่างๆตามความต้องการ

-   ราคาสูงกว่า Boring Tool เพราะใช้วัตถุดิบมากกว่าและเวลาในการผลิตนานกว่า

3.  PCD Insert:

-   เป็นเม็ดมีดมีลักษณะเป็นเหลี่ยมทำจาก Carbide และมีความคมที่ปลายเม็ดมีดทำจาก PCD
    ซึ่งต้องใช้ควบคู่กับอุปกรณ์ยึดจับเครื่องมือตัด (Holders) เพื่อยึดจับเม็ดมีดขณะทำงาน

-   ในการใช้งานแต่ละครั้ง อาจใช้ 1 เม็ด หรือ หลายๆเม็ด พร้อมกัน แล้วแต่ลักษณะหัวจับ

-   เหมาะสำหรับการขึ้นรูปปลอกเฉือนภายนอกรอบตัว
    หรือใช้หลายเม็ดเพื่อการกัดปาดหน้าในบริเวณกว้าง

4.  PCD Brazing Tool

-   เป็นมีดตัดที่เป็นการเชื่อม (Braze) ระหว่างหัวตัดซึ่งเป็น PCD กับตัวด้าม (Shank)
    ซึ่งเป็นเหล็กหรือ Carbide

-   ใช้สำหรับงานขึ้นรูปที่ชิ้นงานมีขนาดรูปทรงเฉพาะต่างๆ มีลักษณะการใช้งานคล้าย Insert
    แต่ไม่มีข้อจำกัดในการออกแบบรูปร่างหัวตัด สามารถผลิตรูปทรงได้ตามที่ลูกค้าต้องการ
    ทำให้สามารถรองรับงานได้หลากหลายกว่าซึ่ง Insert ไม่สามารถทำได้
    และเนื่องจากตัวด้าม (Shank) เป็นเหล็กทำให้มีราคาถูก
    รวมทั้งใช้เวลาในการผลิตน้อยกว่าด้วย

-   เหมาะสำหรับการผลิตชิ้นส่วนโลหะที่มีรูปทรงพิเศษเฉพาะงาน

5.  PCD Reamer

-   เป็นดอกขัดที่มีหัวตัดเป็น PCD มีตัวด้ามเป็นเหล็กหรือ Carbide ใช้ในงานขัด
    สำหรับทำรูในให้ได้ขนาดที่แม่นยำและผิวละเอียดสูงกว่า Boring Tool, Endmill, Drill

-   ลักษณะการใช้งานคล้ายกับ PCD Endmill
    แต่ว่าสามารถขัดผิวรูได้ขนาดเฉพาะและแม่นยำกว่า
    รวมทั้งผิวรูของชิ้นงานจะมีความละเอียดสูงกว่า

-   ชิ้นงานจะต้องทำการเจาะรู (Drill) ก่อนแล้วจึงใช้ Reamer ตาม ไม่สามารถจะใช้
    Reamer เพียงอย่างเดียวเพื่อทำรูในได้

6.  PCD Hollow Tool

-   เป็นหัวตัด โดยหัวตัดเป็น PCD และตัวแท่ง (Bar) เป็นเหล็กหรือCarbide
    สำหรับใช้ในการทำ Step Pin ด้วยการตัดเพียงขั้นตอนเดียว โดย PCD Hollow Tool
    จะมีรูตรงกลางทำให้สามารถเจาะ และตัดชิ้นงานสำหรับทำ Step Pin ได้ในขั้นตอนเดียว
    และลดเวลาในการทำงานลง เนื่องจากโดยปกติแล้วจะต้องใช้ Endmill
    กัดรอบหลายครั้งจึงได้ขนาดงาน

-   สามารถกัดได้ทั้งผิวข้าง, ผิวนอก (Pin), ผิวใน (รู), ผิวล่าง (Bottom) ใน Tool
    เดียวได้

-   มีราคาค่อนข้างสูง ซึ่งในปัจจุบัน PCD Hollow Tool
    ส่วนใหญ่นำเข้าจากประเทศญี่ปุ่นและยุโรป

7.  PCD Drills (ผลิตภัณฑ์ใหม่ในปี 2552)

-   เป็นสว่านที่มีหัวตัดเป็น PCD ทำให้ความคมสูง สำหรับการเจาะรูโดยไม่ทำให้เกิดรอยแผล
    มีอายุการใช้งานนานกว่า และทนการสึกหรอได้สูงกว่าสว่านที่เป็น Carbide มากถึง 4-6
    เท่าตัว

-   ทางเลือกใหม่สำหรับการเจาะโลหะนอกกลุ่มเหล็ก เช่น อลูมิเนียม ทองเหลือง ทองแดง
    และเหมาะสำหรับใช้กับวัสดุกลุ่ม PCB, Fiberglass, Ceramic และ Abrasive
    Material

8.  Special Carbide Cutting Tools (ผลิตภัณฑ์ใหม่ในปี 2552)

-   เน้นผลิตขนาดพิเศษ และมีรูปแบบตามความต้องการของลูกค้า

-   สามารถผลิตงานได้แม่นยำมากถึงขนาด 0.002 มม.

-   เหมาะสำหรับการตัดเฉือนวัสดุที่มีความแข็ง/เหนียว เช่น เหล็กทั่วไป เหล็กหล่อ
    เหล็กทำแม่พิมพ์พลาสติก หรือแม่พิมพ์ปั๊มป์โลหะ และกลุ่ม Stainless Steel

[]

[]

1.  ธุรกิจผลิตเครื่องมือ (Tooling)

ผลิตภัณฑ์กลุ่มนี้แบ่งได้เป็น 2 ประเภท คือ

-   อุปกรณ์จับยึดชิ้นงาน (Jigs & Fixtures):
    บริษัทรับออกแบบและจัดสร้างแม่แบบและอุปกรณ์จับยึดชิ้นงาน (Jigs & Fixtures)
    ตามความต้องการของลูกค้า
    เพื่อใช้สำหรับจับยึดชิ้นงานให้ตรงตำแหน่งสำหรับใช้ในอุตสาหกรรมการผลิตชิ้นส่วนคอมพิวเตอร์
    ยานยนต์ และชิ้นส่วนเครื่องจักรกล สำหรับประโยชน์ของ Jig & Fixture
    ในโรงงานอุตสาหกรรมนั้นมีมากมาย อาทิ ทำให้สามารถผลิตชิ้นส่วนให้ได้คุณภาพเดียวกัน
    ขนาดเท่ากัน ผลิตได้รวดเร็วกว่าการใช้คนงาน
    รวมทั้งไม่จำเป็นต้องใช้ช่างที่มีความชำนาญสูงจำนวนมากเพราะ Jig & Fixture
    นั้นเมื่อได้รับการออกแบบมาอย่างดีแล้วจะมีประสิทธิภาพสูงในตัวของมันเอง
    นอกจากนี้ยังช่วยลดปริมาณของเสียเพราะ Jig & Fixture
    จะผลิตชิ้นงานให้ออกมาเหมือนกันแต่ถ้าเป็นคนงานทำขนาดอาจจะผิดไปซึ่งทำให้สินค้าไม่ได้มาตรฐานและถือว่าชิ้นงานนั้นเสียไปทันที

[] [] []

-   []ด้ามยึดจับเครื่องมือตัด (Holders): บริษัทผลิต รับจ้างผลิตและจำหน่าย
    อุปกรณ์ในการยึดจับเครื่องมือตัดต่างๆ เพื่อให้การทำงานเป็นไปอย่างสะดวก รวดเร็ว
    และประหยัดค่าใช้จ่าย เช่น Holders ที่ใช้ในการยึดจับใบมีด (PCD insert) เป็นต้น
    Holders ที่บริษัทผลิตนั้นบางลักษณะทำจาก Carbide ที่มีความแข็งมากกว่าเหล็กกล้า
    (Steel Tool) และโดยทั่วไปจะใช้สำหรับผลิต Cutting Tools แต่ บริษัทใช้สำหรับผลิต
    Holders โดยอุปกรณ์ยึดจับเครื่องมือตัด (Holders)
    ของผู้ผลิตแต่ละรายจะมีลักษณะเฉพาะแตกต่างกันไป
    ผลิตภัณฑ์กลุ่มนี้สามารถนำไปใช้งานได้กับอุตสาหกรรมต่างๆทั่วไป

[]

1.  ธุรกิจผลิตชิ้นส่วนโลหะ (Metal Fabrication)

บริษัทรับจ้างผลิตชิ้นงานโลหะตามความต้องการของลูกค้าด้วยเครื่อง Manual Milling, CNC
Milling, Manual Lathe, CAM&CNC Lathe, Grinding, Wirecut, EDM, Jig Bore &
Jig Grinder, Stamping, Electric Welding, Laser Welding และ Laser Marking
โดยบริษัทได้จำแนกผลิตภัณฑ์เป็น 2 ประเภท ดังนี้

-   []กลุ่มผลิตภัณฑ์ที่ลูกค้าสั่งเป็นจำนวนมาก (Mass product):
    เป็นผลิตภัณฑ์ที่มีการสั่งซื้อสินค้าเป็นจำนวนมากและสั่งซื้ออย่างต่อเนื่อง เช่น
    บานพับกล่องเครื่องประดับ เป็นต้น รวมทั้ง Straingauge
    ซึ่งเป็นชิ้นส่วนหลักในการทำอุปกรณ์วัดแรงดัน, แรงกด, กำลังอัดของเครื่องฉีดพลาสติก
    หรือตาชั่งขนาดเล็กจนถึงขนาดใหญ่ คือ 38 ตัน และ Hot Runner
    ซึ่งเป็นชุดอุปกรณ์เสริมในระบบแม่พิมพ์ (Mold) ฉีดพลาสติกที่มีคุณสมบัติสูง เพื่อควบคุมอุณหภูมิ
    และ ลักษณะการไหลของน้ำพลาสติกก่อนเข้า Mold & Cavity

[] []

-   กลุ่มผลิตภัณฑ์ที่มีการสั่งซื้อเป็นครั้งคราว (Batch Product): เช่น ชิ้นส่วนของเครื่องมือ
    ชิ้นส่วนของเครื่องจักร อุปกรณ์โลหะทั่วไป เป็นต้น

ทั้งนี้ ที่ผ่านมาบริษัทมีประสบการณ์ในการรับจ้างผลิตชิ้นงานโลหะที่หลากหลาย อาทิ
ชิ้นส่วนอะไหล่เครื่องจักร, อุปกรณ์ล็อคชิ้นงานกลึง (Toggle),
ตะกร้าสำหรับเครื่องทำความสะอาดชิ้นงาน (Washing Basket), อุปกรณ์เช็คขนาด
(Indicator stand), เฟือง (Gear Carrier), อุปกรณ์จับชิ้นงานกลึง (Diaphragm
Chuck) และมีดผ่าตัด (Surgical Knife) เป็นต้น

[][][] EMBED PBrush [][][]

1.  ธุรกิจจัดจำหน่ายเครื่องมือตัดโลหะ (Trading for Standard Carbide Cutting
    Tools)

[]ประกอบธุรกิจเป็นผู้จัดจำหน่ายเครื่องมือตัดโลหะมาตรฐานประเภทคาร์ไบด์ (Standard
Carbide Cutting Tool) ภายใต้ตราสินค้า “ZCC.CT” เช่น Endmills, Drills,
Inserts และ Toolholding Systems เป็นต้น รวมทั้งชิ้นส่วนโลหะต่างๆ
สำหรับใช้ในกระบวนการผลิต โดยมีการสั่งซื้อสินค้าจากทั้งในและต่างประเทศ เช่น
ประเทศสิงคโปร์และจีน

1.  ตลาดและสภาวะการแข่งขัน

    1.  กลยุทธ์ทางการตลาด

1.  รักษาฐานลูกค้าปัจจุบัน

ปัจจุบันฐานลูกค้าของบริษัทประมาณร้อยละ 80 เป็นลูกค้ากลุ่มอุตสาหกรรมผลิตชิ้นส่วนอิเล็กทรอนิกส์
ซึ่งเป็นฐานลูกค้าที่สร้างรายได้หลักให้กับบริษัท ดังนั้น
บริษัทก็ยังคงมีนโยบายในการรักษาฐานลูกค้ากลุ่มนี้ไว้ ซึ่งกลยุทธ์ในการรักษาฐานลูกค้ากลุ่มนี้ คือ
การรักษาคุณภาพของสินค้าและการส่งของให้ตรงเวลากับที่ลูกค้ากำหนด
รวมทั้งการบริการที่ครบวงจร

2.  การรักษาคุณภาพของสินค้า

บริษัทมีการตรวจสอบและควบคุมคุณภาพสินค้าตั้งแต่เริ่มต้นการผลิตจนถึงขั้นตอนสุดท้าย
รวมถึงการทดลองตัดเฉือนในบางครั้ง ก่อนที่จะส่งมอบสินค้าให้แก่ลูกค้า
เพื่อให้มั่นใจว่าสินค้าที่ผลิตนั้นมีคุณภาพได้มาตรฐานและตรงตามความต้องการของลูกค้า
โดยทางบริษัทจะออกเอกสารรับรองคุณภาพของสินค้าเพื่อรับประกันสินค้าให้กับลูกค้า

3.  การบริการที่ดี

บริษัทให้บริการแก่ลูกค้าทั้งก่อนและหลังการจำหน่ายสินค้า เพื่อรักษาความสัมพันธ์ที่ดีกับลูกค้า เช่น
บริการออกแบบเครื่องมือประเภทต่างๆให้ตรงกับความต้องการของลูกค้า
และให้คำแนะนำในการนำผลิตภัณฑ์ของบริษัทไปใช้ในกระบวนการผลิตเพื่อช่วยลดเวลาในการทำงาน
(Cycle Time) ในการผลิต
รวมทั้งการให้บริการลับคมตัดของเครื่องมือตัดในกรณีที่มีการสึกหรอเกิดขึ้นเพื่อลดต้นทุนของลูกค้าด้วย

4.  ความหลากหลายของสินค้า

บริษัทมีการปรับปรุงและพัฒนาผลิตภัณฑ์อย่างต่อเนื่องให้ครอบคลุมกลุ่มอุตสาหกรรมมากขึ้น
โดยทางฝ่ายการตลาดจะติดตามผลจากลูกค้าภายหลังการขายผลิตภัณฑ์
เพื่อรับฟังปัญหาข้อเสนอแนะและสอบถามความต้องการของลูกค้า
แล้วนำข้อมูลมาปรับปรุงและพัฒนาผลิตภัณฑ์ให้สามารถตอบสนองต่อความต้องการของลูกค้าได้มากยิ่งขึ้น

5.  เพิ่มสัดส่วนฐานลูกค้าในอุตสาหกรรมอื่นๆทั้งในและต่างประเทศ

ปัจจุบันบริษัทมีการผลิตเพื่อรองรับอุตสาหกรรมผลิตชิ้นส่วนอิเล็กทรอนิกส์เป็นหลัก
ซึ่งบริษัทกำลังขยายสัดส่วนการผลิตเพื่อรองรับอุตสาหกรรมผลิตชิ้นส่วนยานยนต์
อุตสาหกรรมผลิตชิ้นส่วนเครื่องจักรกล อุตสาหกรรมแปรรูปไม้
อุตสาหกรรมชิ้นส่วนอุปกรณ์ทางการแพทย์ และอุตสาหกรรมทั่วไป
ด้วยการพัฒนาผลิตภัณฑ์เครื่องมือตัดรูปแบบใหม่นอกเหนือจากที่มีอยู่เดิม
โดยใช้เครื่องจักรใหม่ซึ่งมีประสิทธิภาพในการผลิตสูงมาดำเนินการผลิต
ซึ่งการกระจายฐานลูกค้าไปยังอุตสาหกรรมอื่นๆ
นั้นเป็นกลยุทธ์ทางการตลาดอย่างหนึ่งเพื่อเพิ่มฐานลูกค้าให้มีความหลากหลายมากขึ้น

1.  กลุ่มลูกค้า

  กลุ่มลูกค้าของบริษัทแบ่งเป็น 2 กลุ่มใหญ่ ๆ คือ

1)  กลุ่มอุตสาหกรรมประเภทอิเล็กทรอนิกส์
    โดยเน้นผู้ผลิตและรับจ้างผลิตส่วนประกอบของอุปกรณ์เครื่องคอมพิวเตอร์เป็นหลัก เช่น
    ผู้ผลิตชิ้นส่วนฮาร์ดดิสก์ไดร์ฟ (Hard Disk Drive หรือ HDD) โดยกลุ่มลูกค้าของบริษัท คือ
    ผู้ผลิตชิ้นส่วนฮาร์ดดิสก์ทั้งที่เป็นเจ้าของตราสินค้าและผู้ผลิตชิ้นส่วนระดับที่ 1 (First Tier)
    และ ระดับที่ 2 (Second Tier)
    บริษัทผลิตสินค้าโดยเน้นถึงความถูกต้องและความมีคุณภาพของชิ้นงานเสมอมา
    ทำให้บริษัทสามารถสรางความมั่นใจและได้รับความไว้วางใจจากลูกค้าให้ผลิตสินค้าเพิ่มขึ้นและมีความซับซ้อนมากขึ้น

2)  กลุ่มอุตสาหกรรมประเภทชิ้นส่วนยานยนต์ และชิ้นส่วนผลิตภัณฑ์โลหะทั่วไป โดยเน้นผู้ผลิต
    ล้อแมก และส่วนประกอบของเครื่องยนต์ ซึ่งเป็นผู้ผลิตชิ้นส่วนระดับที่ 1 (First Tier)
    และระดับที่ 2 (Second Tier) ในอุตสาหกรรมยานยนต์

    1.  การจำหน่ายและช่องทางการจัดจำหน่าย

ทางบริษัทได้แบ่งวิธีการจัดจำหน่ายออกเป็น 2 ทาง คือ

1.  การจำหน่ายให้แก่ลูกค้าโดยตรง:
    บริษัทมีทีมการตลาดซึ่งทำหน้าที่เป็นผู้ติดต่อและให้บริการลูกค้าหลักภายในประเทศที่เป็นผู้ผลิตโดยตรง
    เพื่อสร้างความสัมพันธ์ที่ดีกับลูกค้า

2.  การจำหน่ายผ่านตัวแทนจำหน่าย:
    บริษัทมีการแต่งตั้งตัวแทนจำหน่ายสินค้าทั้งในและต่างประเทศที่มีความชำนาญในการเข้าถึงตลาด
    เพื่อช่วยในการกระจายสินค้าและเป็นการเพิ่มช่องทางการจัดจำหน่ายผลิตภัณฑ์ของบริษัทให้กับลูกค้า
    เนื่องจากลูกค้ามีการตั้งฐานการผลิตกระจายอยู่ทั่วภูมิภาคอาเซียน

ณ 31 ธันวาคม 2553 บริษัทมีสัดส่วนการขายตรงประมาณ 60% ของรายได้จากการขาย และ
สัดส่วนการขายผ่านตัวแทนประมาณ 40% ของรายได้จากการขาย

1.  ภาวะอุตสาหกรรมและสภาพการแข่งขัน

    1.  อุตสาหกรรมฮาร์ดดิสก์ไดร์ฟ

อุตสาหกรรมผลิตฮาร์ดดิสก์ไดร์ฟมีการแข่งขันด้านราคาและเทคโนโลยีที่สูง
ซึ่งผู้ประกอบการมีการปรับตัวรับการแข่งขันด้วยการบริหารต้นทุนการผลิตอย่างมีประสิทธิภาพมากขึ้นเพื่อคงความสามารถทางการแข่งขัน
ดังนั้น ผู้ผลิตฮาร์ดดิสก์ไดร์ฟมีการเคลื่อนย้ายฐานการผลิตไปยังประเทศที่มีต้นทุนการผลิตที่ต่ำทั่วโลก
โดยเฉพาะภูมิภาคเอเซีย การลงทุนจากต่างประเทศเป็นปัจจัยสำคัญที่กำหนดทิศทางของอุตสาหกรรม
ทั้งนี้ ประเทศไทยมีนโยบายการส่งเสริมการลงทุนจากต่างประเทศ
โดยอุตสาหกรรมฮาร์ดดิสก์ถูกจัดให้เป็นอุตสาหกรรมที่มีความสำคัญ
และได้รับการส่งเสริมโดยสำนักงานส่งเสริมการลงทุน (BOI)
ซึ่งผู้ประกอบการที่เข้ามาลงทุนในธุรกิจจะได้รับสิทธิประโยชน์ต่างๆ เช่น
ยกเว้นอาการขาเข้าเครื่องจักร ยกเว้นภาษีเงินได้นิติบุคคล เป็นต้น

ภาวะอุตสาหกรรมอิเล็กทรอนิกส์โดยรวมในปี 2553 พบว่า มีอัตราการขยายตัวร้อยละ 21.61
จากช่วงเดียวกันของปีก่อน โดยส่วนประกอบและชิ้นส่วนอิเล็กทรอนิกส์ ได้แก่ ฮาร์ดดิสก์ไดร์ฟ
ปรับตัวเพิ่มขึ้นร้อยละ 22.66 เมื่อเทียบกับช่วงเดียวกันของปีก่อน โดยการเปิดการค้าเสรี
การฟื้นตัวของเศรษฐกิจโลก และความต้องการของสินค้า IT เป็นแรงผลักดันปริมาณการผลิต ทั้งนี้
แนวโน้มอุตสาหกรรมอิเล็กทรอนิกส์สำหรับปี 2554 จะมีอัตราการเติบโตร้อยละ 13.38
โดยมีการขยายตัวของการผลิตฮาร์ดิสก์ไดร์ฟร้อยละ 14.72 ซึ่งผลิตภัณฑ์ด้านอิเล็กทรอนิกส์และไอที
จะเป็นแรงผลักดันหลักที่ทำให้ชิ้นส่วนและส่วนประกอบอิเล็กทรอนิกส์ปรับตัวสูงขึ้น (ที่มา:
สำนักงานเศรษฐกิจอุตสาหกรรม)

การส่งออกอิเล็กทรอนิกส์ในปี 2553 มีมูลค่า 32,952.61 ล้านเหรียญสหรัฐฯ ขยายตัวร้อยละ
21.93 เมื่อเทียบกับช่วงเดียวกันของปี 2552 เนื่องจากการฟื้นตัวของเศรษฐกิจโลก
ส่งผลให้มีความต้องการจำนวนมาก เพื่อทดแทนในช่วงเวลาที่เศรษฐกิจถดถอย
โดยเฉพาะฮาร์ดดิสก์ไดร์ฟ และชิ้นส่วนอุปกรณ์ที่ใช้ในเครื่องคอมพิวเตอร์ ทั้งนี้
กรมส่งเสริมการส่งออกได้คาดการณ์ว่า การส่งออกอิเล็กทรอนิกส์ในปี 2554 จะมีมูลค่า 36,247
ล้านเหรียญสหรัฐฯ ขยายตัวร้อยละ 10 จากปี 2553 (ที่มา: กรมส่งเสริมการส่งออก)

อนึ่ง การเปิดเขตการค้าเสรีอาเซียน (AFTA) ตั้งแต่วันที่ 1 ม.ค. 53
จะมีผลให้สินค้ากลุ่มอิเล็กทรอนิกส์และส่วนประกอบได้รับการยกเว้นภาษีนำเข้า
ถึงแม้จะทำให้มีการแข่งขันเพิ่มขึ้น
แต่ผู้ประกอบการสามารถใช้ประโยชน์จากข้อตกลงดังกล่าวโดยการขยายตลาดต่างประเทศและนำเข้าชิ้นส่วนเพื่อลดต้นทุนในการผลิต
นอกจากนี้ คู่แข่งในอุตสาหกรรมฮาร์ดดิสก์ไดร์ฟ คือ Flash memory หรือ แฟลชไดร์ฟ
ด้วยความสามารถในการบันทึกข้อมูลได้มากและรวดเร็ว ขนาดเล็ก
สะดวกในการพกพาและทนต่อแรงกระแทกทำให้ Flash memory เป็นที่นิยมในการใช้งาน
และราคามีแนวโน้มลดลง อย่างไรก็ตาม
ในปัจจุบันผู้บริโภคมีความต้องการจัดเก็บไฟล์ขนาดใหญ่มากขึ้น เช่น จัดเก็บไฟล์ประเภทรูปภาพ
หรือภาพยนตร์ ส่งผลให้ความต้องการสื่อจัดเก็บข้อมูล เช่น ฮาร์ดดิสก์ไดร์ฟ เพิ่มขึ้นตามไปด้วย

2.  อุตสาหกรรมผลิตชิ้นส่วนยานยนต์

อุตสาหกรรมผลิตชิ้นส่วนยานยนต์ของไทยเป็นอุตสาหกรรมที่มีศักยภาพโดดเด่นในภูมิภาคอาเซียน
เนื่องจากประเทศไทยมีฐานการผลิตชิ้นส่วนยานยนต์ที่แข็งแกร่งและประเทศไทยยังได้เปรียบในเรื่องที่ตั้งภูมิศาสตร์เพราะเป็นศูนย์กลางของภูมิภาคอาเซียน
รวมทั้งมีโครงสร้างสาธารณูปโภคที่ดีทำให้จูงใจผู้ผลิตยานยนต์ระดับโลกที่สำคัญมาตั้งโรงงานประกอบรถยนต์ในประเทศไทย

จากภาวะการขยายตัวอย่างต่อเนื่องของอุตสาหกรรมรถยนต์ในอดีต
ส่งผลให้ความต้องการชิ้นส่วนยานยนต์เพิ่มสูงขึ้นในทิศทางเดียวกัน
ประกอบกับการย้ายฐานการผลิตชิ้นส่วนยานยนต์จากต่างประเทศเข้ามาในประเทศไทยมากขึ้น
ทำให้ความต้องการของชิ้นส่วนยานยนต์เพิ่มขึ้น
ประกอบกับภาครัฐมีนโยบายส่งเสริมอุตสาหกรรมยานยนต์ของไทยให้เป็นฐานการผลิตยานยนต์แห่งเอเชีย
(Detroit of Asia)
จึงส่งผลให้อุตสาหกรรมเกี่ยวเนื่องอย่างอุตสาหกรรมผลิตชิ้นส่วนยานยนต์สามารถขยายตัวได้ตามอุตสาหกรรมยานยนต์ด้วย

โดยทั่วไปแล้วผู้ผลิตชิ้นส่วนยานยนต์จะมีตลาดในการจัดจำหน่ายชิ้นส่วนอยู่ 2 ตลาดหลัก ได้แก่

1. ตลาดชิ้นส่วนเพื่อนำไปใช้ประกอบยานยนต์ (Original Equipment Market: OEM)
โดยผู้ผลิตต้องผลิตชิ้นส่วนยานยนต์ป้อนให้กับรถยนต์และจักรยานยนต์รุ่นใหม่ๆ
สำหรับค่ายยานยนต์ที่เข้ามาตั้งฐานการผลิตในไทยเพื่อประกอบยานยนต์ส่งออกและจำหน่ายในประเทศ
ซึ่งเป็นการผลิตตามคำสั่งซื้อ

2. ตลาดชิ้นส่วนทดแทนหรืออะไหล่ทดแทน (Replacement Equipment Market: REM)
เป็นตลาดชิ้นส่วนอะไหล่เพื่อการทดแทนชิ้นส่วนเดิมที่เสียหรือสึกหรอตามสภาพการใช้งาน

จากอุตสาหกรรมรถยนต์ที่เริ่มฟื้นตัว รวมถึงการเปิดเสรีทางการค้าภายใต้กรอบการค้าเสรีอาเซียน
ส่งผลให้การส่งออกส่วนประกอบและอุปกรณ์ยานยนต์ในปี 2553 มีมูลค่า 8,572.85
ล้านเหรียญสหรัฐฯ ขยายตัวเพิ่มขึ้นร้อยละ 42.81 จากช่วงเดียวกันของปี 2552
ซึ่งเพิ่มขึ้นตามการส่งออกรถยนต์ โดยเฉพาะผู้ผลิตชิ้นส่วน OEM
เนื่องจากการฟื้นตัวของเศรษฐกิจโลก ทำให้มีคำสั่งซื้อกลับเข้ามาอย่างต่อเนื่อง ทั้งนี้
กรมส่งเสริมการส่งออกคาดการณ์ว่า การส่งออกส่วนประกอบและอุปกรณ์ยานยนต์ในปี 2554
จะมีมูลค่า 9,515.86 ล้านเหรียญสหรัฐฯ ขยายตัวเพิ่มขึ้นร้อยละ 11 จากปี 2553 อย่างไรก็ตาม
การส่งออกยังต้องเผชิญกับผลกระทบจากค่าเงินบาทที่ปรับตัวแข็งค่าขึ้น
ซึ่งอาจมีผลกระทบต่อความสามารถในการแข็งขัน

ทั้งนี้ แนวโน้มการขยายฐานการผลิตของบริษัทผลิตรถยนต์ต่างๆ
ที่อาจเกิดขึ้นในไทยในอนาคตข้างหน้า
คาดว่าจะส่งผลดีโดยตรงต่อการผลิตและส่งออกชิ้นส่วนรถยนต์ในประเทศ
ศูนย์วิจัยกสิกรไทยคาดว่าการผลิตรถยนต์ในประเทศไทยปี 2554 จะขยายตัวร้อยละ 7-12
นอกจากนี้การเปิดเสรีทางการค้าภายใต้กรอบอาเซียนจะช่วยเพิ่มโอกาสทางการค้าระหว่างประเทศของชิ้นส่วนรถยนต์ไทย
ทำให้ตลาดผู้ผลิตและผู้บริโภคขยายใหญ่ขึ้นด้วย อย่างไรก็ตาม
การเปิดเสรีทางการค้าย่อมนำมาซึ่งการแข่งขันที่สูงขึ้นจากชิ้นส่วนนำเข้ามาจากอาเซียน

  สภาพการแข่งขัน

บริษัทเน้นการผลิตเครื่องมือตัดที่ทำจาก PCD ซึ่งมีคุณสมบัติด้านความแข็ง เที่ยงตรง
และด้วยคุณสมบัติของ PCD ที่มีความแข็งและทนทานต่อการสึกหรอได้ดีกว่า จึงมีอายุการใช้งานนาน
และด้วยความทนความร้อนและความทนต่อการเสียดสีสูงของ PCD
ทำให้ได้ผิวสำเร็จของชิ้นงานที่เรียบและเงางาม เครื่องมือตัดประเภท PCD
นี้จึงมักถูกใช้งานเพื่อเก็บงานครั้งสุดท้ายหลังจากที่ชิ้นงานได้ผ่านการเจาะ หรือผ่านกระบวนการอื่น
มาด้วยเครื่องมือตัดประเภทต่าง ๆ มาแล้ว โดยการผลิตเครื่องมือตัดที่มีความเที่ยงตรงสูงประเภท
PCD ที่ใช้ในอุตสาหกรรมผลิตฮาร์ดดิสก์ไดร์ฟ
เป็นการผลิตที่ต้องอาศัยความชำนาญและประสบการณ์ของบุคลากรในการผลิตเครื่องมือตัดให้ได้มาตรฐาน
มีความเที่ยงตรง แม่นยำ รวมถึงการใช้เทคโนโลยีการผลิตที่ทันสมัย โดยปกติลูกค้าทุกราย ซึ่งได้แก่
ผู้ผลิตเจ้าของตราสินค้า (Brand Owner) และผู้ผลิตชิ้นส่วนในขั้นต่อๆไป จะเข้ามาเยี่ยมชมกิจการ
โดยเฉพาะลูกค้าในกลุ่มผู้ผลิตฮาร์ดดิสก์ไดร์ฟและผู้ผลิตชิ้นส่วนรถยนต์
เพื่อประเมินถึงศักยภาพและความสามารถของบริษัทก่อนที่จะรับเป็นผู้ผลิตเครื่องมือตัดให้กับลูกค้าได้

ทั้งนี้ ผู้ประกอบการในธุรกิจเครื่องมือตัดมีทั้งที่เป็นผู้ผลิตและ/หรือเป็นผู้จัดจำหน่าย
โดยที่ในส่วนของผู้ผลิตแม้ว่าจะผลิตเครื่องมือตัด
แต่จะเป็นประเภทที่มีความแตกต่างออกไปจากผลิตภัณฑ์ของบริษัท ทั้งในด้านรูปแบบ หรือ
วัสดุที่ใช้ผลิต เนื่องจากวัตถุประสงค์การใช้งานเครื่องมือตัดแตกต่างกัน
หรืออาจเป็นกลุ่มลูกค้าที่แตกต่างกัน นอกจากนี้ผู้ผลิตบางรายยังมีการผลิตสินค้าประเภทอื่น ๆ ด้วย
เช่น ใบเลื่อย หินเจียร ดอกสว่านประเภทต่าง ๆ เป็นต้น
ดังนั้นจึงเป็นการยากที่จะประมาณมูลค่าตลาดของอุตสาหกรรมเครื่องมือตัดทั้งหมด
แต่อาจจัดได้ว่าผู้ประกอบการข้างต้นส่วนใหญ่เป็นคู่แข่งขันทางอ้อมของบริษัทในฐานะที่เป็นผู้ผลิตเครื่องมือตัดได้เหมือนกัน

การใช้เครื่องมือตัดประเภท PCD ในประเทศไทย (Market Size)
แบ่งเป็นการใช้เครื่องมือตัดของผู้ผลิตในประเทศ และการใช้เครื่องมือตัดจากการนำเข้า ทั้งนี้
จากประสบการณ์ในการทำธุรกิจและการผลิตเครื่องมือตัดนานกว่า 7 ปี ผู้บริหารประมาณว่าในปี
2553 บริษัทมีส่วนแบ่งการตลาด (Market Share) ร้อยละ 40
ของปริมาณการใช้เครื่องมือตัดประเภท PCD ในประเทศไทย
ซึ่งใกล้เคียงกับส่วนแบ่งการตลาดของคู่แข่งรายใหญ่ของบริษัทรวมกับบริษัทผู้ผลิตเครื่องมือตัดที่ทำจาก
PCD รายอื่นๆ รวมกันประมาณร้อยละ 20 ของปริมาณการใช้เครื่องมือตัดประเภท PCD
ในประเทศไทย สำหรับส่วนแบ่งการตลาดเครื่องมือตัด PCD อีกประมาณร้อยละ 40
เป็นการนำเข้าจากต่างประเทศ ซึ่งโดยทั่วไปจะนำไปใช้ในหลายอุตสาหกรรม ได้แก่
อุตสาหกรรมยานยนต์ และอุตสาหกรรมผลิตฮาร์ดดิสก์ไดร์ฟ เป็นต้น
จึงคาดว่าในประเทศยังมีความต้องการใช้เครื่องมือตัดอีกมาก
และโดยทั่วไปสินค้านำเข้าจะมีราคาสูงกว่าและใช้เวลาในการสั่งซื้อนานกว่าผลิตภัณฑ์ของบริษัท
ดังนั้นจึงเป็นโอกาสของบริษัทในการขยายการผลิตสินค้าเพื่อทดแทนการนำเข้า

ทั้งนี้ ผู้บริหารประมาณว่าในปี 2553 บริษัทมีส่วนแบ่งตลาดประมาณร้อยละ 80
ของการใช้เครื่องมือตัดประเภท PCD สำหรับลูกค้าในกลุ่มผู้ผลิตชิ้นส่วนฮาร์ดดิสก์ไดร์ฟ
และสำหรับอีกประมาณร้อยละ 20
ส่วนใหญ่เป็นการนำเข้าจากต่างประเทศโดยมีบางส่วนสั่งซื้อจากผู้ผลิต PCD รายอื่นในประเทศ

ความได้เปรียบในการแข่งขันสำหรับธุรกิจการผลิตเครื่องมือตัดโลหะอยู่ที่ความสามารถในการผลิตเครื่องมือตัดที่หลากหลายครอบคลุมความต้องการของลูกค้า
มีการพัฒนาผลิตภัณฑ์อย่างต่อเนื่องเพื่อช่วยลดเวลาในการผลิตด้วยต้นทุนต่ำที่สุด
และความรวดเร็วในการผลิตและให้บริการในเชิงวิศวกรรมได้ครอบคลุมกว่า
จากประสบการณ์ที่ผ่านมาทำให้บริษัทมีความพร้อมในด้านต่างๆ
ซึ่งผู้บริหารเชื่อว่าบริษัทมีข้อได้เปรียบหรือจุดเด่นในการแข่งขัน ดังต่อไปนี้

-   เป็นผู้นำตลาด PCD Cutting Tool สำหรับลูกค้ากลุ่มผู้ผลิตชิ้นส่วนฮาร์ดดิสก์ไดร์ฟ

-   มีบริการที่ครบวงจร โดยบริษัทมีการให้บริการด้านการออกแบบเครื่องมือตัดประเภทต่างๆ
    เพื่อช่วยลดเวลาการทำงานให้กับลูกค้าและยังรับปรึกษาเกี่ยวกับการวางแผนการผลิตในส่วนของงานที่ต้องใช้เครื่องมือในการผลิตชิ้นงานด้วย
    นอกจากนี้ บริษัทได้มีการตรวจสอบชิ้นงาน ทดลองตัดเฉือนชิ้นงานจริง
    และออกเอกสารรับประกันสินค้า
    โดยคำนึงถึงความถูกต้องและคุณภาพของชิ้นงานก่อนนำส่งถึงมือลูกค้า

-   บริษัทมีฐานลูกค้าที่แข็งแกร่ง
    โดยลูกค้าหลักของบริษัทส่วนใหญ่เป็นบริษัทผู้ผลิตที่มีมาตรฐานสินค้าคุณภาพสูง เช่น บริษัท
    มินีแบไทย จำกัด, บริษัท อัลฟาน่า เทคโนโลยี่ (ประเทศไทย) จำกัด, บริษัท ไซโก้
    อินสทรูเม้นท์ (ประเทศไทย) จำกัด, บริษัท ซิงเกิ้ล พอยท์พาร์ท (ประเทศไทย) จำกัด
    (มหาชน), บริษัท เวสเทิร์น ดิจิตอล (ประเทศไทย) จำกัด, บริษัท ซีเกท เทคโนโลยี่
    (ประเทศไทย) จำกัด และ บริษัท โตชิบา สตอเรจ ดีไวส์ (ประเทศไทย) จำกัด เป็นต้น
    ซึ่งช่วยสร้างความเชื่อมั่นให้กับลูกค้าใหม่เกิดความไว้วางใจในคุณภาพของผลิตภัณฑ์และการบริการของบริษัท

-   มีเครื่องจักรที่ทันสมัย โดยในปี 2553 บริษัทได้ติดตั้งเครื่องจักรใหม่ไปแล้ว 16 เครื่อง ได้แก่
    เครื่องจักรในหมวด Wirecut, CNC, PCD Grinding Machine, และ Carbide
    Grinding Machine เป็นต้น มูลค่ารวมประมาณ 73 ล้านบาท
    ซึ่งเครื่องจักรดังกล่าวมีประสิทธิภาพในการผลิตสูง ซึ่งจะทำให้บริษัทสามารถเพิ่มกำลังการผลิต
    และพัฒนาผลิตภัณฑ์เครื่องมือตัด PCD และ Carbide ได้มากขึ้น
    โดยมีแผนการออกผลิตภัณฑ์รูปแบบใหม่นอกเหนือจากที่บริษัทผลิตอยู่แล้วในปัจจุบัน
    เพื่อให้ลูกค้าปัจจุบันใช้ทดแทนการนำเข้าเครื่องมือตัดชนิดที่ต้องนำเข้าจากต่างประเทศ
    และเพื่อการขยายฐานลูกค้าใหม่

-   ได้รับสิทธิประโยชน์จากสำนักงานคณะกรรมการส่งเสริมการลงทุน (BOI) ในปี 2551
    (ตามรายละเอียดข้อ 3.5)

    1.  การจัดหาผลิตภัณฑ์และบริการ

        1.  การผลิต

บริษัทไดจําแนกรายละเอียดกําลังการผลิตและปริมาณการผลิตโดยเฉลี่ยแยกตามผลิตภัณฑ์หลัก ดังนี้

1. เครื่องมือตัดเฉือนโลหะ (Cutting Tool) (หน่วย: ชิ้น)

  ------------------------- --------------- --------------- ---------------
  1. PCD Boring Tool        2551            2552            2553

  กำลังการผลิต **             27,500          41,250          55,000

  ปริมาณการผลิต               45,224          35,980          44,866

  อัตราการใช้กำลังการผลิต (%)   164.45*         87.22           81.57

  อัตราเพิ่ม (ลด)              (39.60)         (20.44)         24.70
  ของปริมาณการผลิต (%)                                        

  2. PCD Endmill Tool                                       

  กำลังการผลิต **             130,200         130,200         86,400

  ปริมาณการผลิต               23,978          21,776          28,825

  อัตราการใช้กำลังการผลิต (%)   18.42           16.73           33.36

  อัตราเพิ่ม (ลด)              46.51           (9.13)          32.37
  ของปริมาณการผลิต (%)                                        

  3. PCD Insert                                             

  กำลังการผลิต **             380,000         380,000         380,000

  ปริมาณการผลิต               73,729          54,734          79,699

  อัตราการใช้กำลังการผลิต (%)   19.40           14.40           20.97

  อัตราเพิ่ม (ลด)              21.90           (25.67)         45.61
  ของปริมาณการผลิต (%)                                        

  4. PCD Brazing Tool                                       

  กำลังการผลิต **             170,400         170,400         241,400

  ปริมาณการผลิต               5,398           6,125           8,030

  อัตราการใช้กำลังการผลิต (%)   3.17            3.59            3.33

  อัตราเพิ่ม (ลด)              22.93           13.59           31.10
  ของปริมาณการผลิต (%)                                        

  5. PCD Reamer                                             

  กำลังการผลิต **             13,760          22,160          53,320

  ปริมาณการผลิต               2,400           4,173           9,928

  อัตราการใช้กำลังการผลิต (%)   17.44           18.83           18.62

  อัตราเพิ่ม (ลด)              402.09          73.88           137.91
  ของปริมาณการผลิต (%)                                        

  6. PCD Hollow Ttool                                       

  กำลังการผลิต **             23,520          37,895          91,140

  ปริมาณการผลิต               6,900           10,313          15,189

  อัตราการใช้กำลังการผลิต (%)   29.33           27.21           16.67

  อัตราเพิ่ม (ลด)              157.07          49.46           47.28
  ของปริมาณการผลิต (%)                                        

  7. PCD Drill ***                                          

  กำลังการผลิต **             -               725             9,450

  ปริมาณการผลิต               -               8               418

  อัตราการใช้กำลังการผลิต (%)   -               1.10            4.42

  อัตราเพิ่ม (ลด)              -               100             5,125
  ของปริมาณการผลิต (%)                                        

                                                            

                                                            

                                                            

  8. Special Carbide                                        
  Cutting Tool ***                                          

  กำลังการผลิต **             -               3,430           20,790

  ปริมาณการผลิต               -               622             7,087

  อัตราการใช้กำลังการผลิต (%)   -               18.13           34.09

  อัตราเพิ่ม (ลด)              -               1000            1,039
  ของปริมาณการผลิต (%)                                        
  ------------------------- --------------- --------------- ---------------

* รวมการผลิต Carbide boring tool (เป็นการผลิตให้กับลูกค้ารายหนึ่งเป็นกรณีพิเศษ)
ซึ่งใช้เวลาในการผลิตสั้นกว่า PCD boring tool

  ทำให้จำนวนหน่วยที่ผลิตได้เพิ่มขึ้นอย่างมีนัยสำคัญ

** จำนวนกะที่ผลิตได้คือ 2 กะ + 2 OT (Over Time) หรือ
คิดเป็นชั่วโมงทำงานเดือนละประมาณ 572ชั่วโมง

*** เริ่มผลิตในไตรมาสที่ 4 ปี 2552

2. เครื่องมือ (Tooling)^(*) (หน่วย: ชิ้น)

  ------------------------- --------------- --------------- ---------------
  Tooling                   2551            2552            2553

  กำลังการผลิต **             412,000         412,000         672,000

  ปริมาณการผลิต               261,100         428,956         584,271

  อัตราการใช้กำลังการผลิต (%)   63.37           104.12 ***      86.95

  อัตราเพิ่ม (ลด)              (34.27)         64.29           36.21
  ของปริมาณการผลิต (%)                                        
  ------------------------- --------------- --------------- ---------------

* Tooling หมายถึง ผลิตภัณฑ์กลุ่ม fixture, jig และ Holders

** จำนวนกะที่ผลิตได้คือ 2 กะ + 2 OT (Over Time) หรือ
คิดเป็นชั่วโมงทำงานเดือนละประมาณ 572 ชั่วโมง

*** กำลังการผลิตเกิน100% เป็นผลจากการดึงกำลังการผลิตของชิ้นส่วนโลหะมาใช้

3.  ชิ้นส่วนโลหะ^(*) (Metal Fabrication) (หน่วย: ชิ้น)

  ------------------------- --------------- --------------- ---------------
  1. Mass Production        2551            2552            2553

  กำลังการผลิต **             44,290,000      44,290,000      44,040,000

  ปริมาณการผลิต               27,768,124      20,328,215      26,794,263

  อัตราการใช้กำลังการผลิต (%)   62.70           45.90           60.84

  อัตราเพิ่ม (ลด)              (34.15)         (26.79)         31.81
  ของปริมาณการผลิต (%)                                        

  2. Batch Production                                       

  กำลังการผลิต **             4,429,000       4,429,000       3,764,000

  ปริมาณการผลิต               576,376         81,590          115,855

  อัตราการใช้กำลังการผลิต (%)   13.01           1.84            3.08

  อัตราเพิ่ม (ลด)              (86.46)         (85.84)         42.00
  ของปริมาณการผลิต (%)                                        
  ------------------------- --------------- --------------- ---------------

* ชิ้นส่วนโลหะอื่น ๆ หมายถึง ชิ้นส่วนโลหะ กลุ่ม Batch และ Mass Product

** จำนวนกะที่ผลิตได้คือ 2 กะ + 2 OT (Over Time) หรือ
คิดเป็นชั่วโมงทำงานเดือนละประมาณ 572 ชั่วโมง

กำลังการผลิตของบริษัท ในส่วนการผลิตเครื่องมือตัดเฉือนโลหะ (Cutting Tool) เครื่องมือ
(Tooling) และ ชิ้นส่วนโลหะ (Metal Fabrication) ในปี 2553
มีชั่วโมงการทำงานประมาณเดือนละ 572 ชั่วโมง (22 ชั่วโมงต่อวัน / 6 วันต่อสัปดาห์)
ซึ่งเพิ่มขึ้นจากชั่วโมงการทำงานโดยเฉลี่ยของปี 2552 โดยบริษัทมีการซื้อเครื่องจักรใหม่ ได้แก่
เครื่องจักรในหมวด Wirecut, CNC, PCD Grinding Machine, และ Carbide Grinding
Machine เป็นต้น มูลค่ารวมประมาณ 73 ล้านบาท เพื่อรองรับคำสั่งซื้อที่เพิ่มขึ้น
ส่งผลให้กำลังการผลิตในส่วนเครื่องมือตัดเฉือนโลหะเพิ่มขึ้นประมาณร้อยละ 28 จากปี 2552 ทั้งนี้
บริษัทมีแผนซื้อเครื่องจักรเพิ่มเติมสำหรับปี 2554 โดยใช้เงินลงทุนรวมประมาณ 50 ล้านบาท

1.  การจัดหาวัตถุดิบในการผลิตและสินค้าสำหรับจัดจำหน่าย

บริษัทมีการสั่งซื้อวัตถุดิบจากทั้งภายในและภายนอกประเทศ ดังนั้น
บริษัทจะมีการกำหนดแผนการผลิตไว้เพื่อให้สามารถวางแผนการสั่งซื้อวัตถุดิบให้พร้อมและเพียงพอต่อการผลิต
โดยจะมีการสั่งซื้อวัตถุดิบล่วงหน้าประมาณ 1
เดือนขึ้นอยู่กับความต้องการใช้วัตถุดิบและคำสั่งซื้อสินค้าของลูกค้าในแต่ละช่วงเวลาการผลิต
และโดยทั่วไปทางบริษัทไม่มีนโยบายในการซื้อสินค้ากับผู้จำหน่ายวัตถุดิบ (Supplier)
รายใดรายหนึ่งโดยเฉพาะ โดยส่วนใหญ่จะสั่งซื้อจาก Supplier 2
รายขึ้นไปในการเสนอราคาเพื่อเพิ่มอำนาจในการต่อรอง
อย่างไรก็ตามการตัดสินใจสั่งซื้อวัตถุดิบไม่ได้ขึ้นอยู่กับราคาเพียงอย่างเดียว บริษัทคำนึงถึงคุณภาพ
การบริการ การจัดส่ง และการให้ระยะเวลาการชำระเงิน (Credit Term) ประกอบกัน
เพื่อให้ได้วัตถุดิบที่ดีตรงตามมาตรฐานในการผลิตสินค้าและเกิดประโยชน์กับบริษัทด้านการลดต้นทุนให้ได้มากที่สุด
ซึ่งบริษัทจะกำหนดแผนการผลิตเพื่อจัดสรรวัตถุดิบ บุคลากร
และความพร้อมของเครื่องจักรสำหรับการผลิตสินค้าตามขนาดและระยะเวลาอย่างเหมาะสมเพื่อให้เกิดประสิทธิภาพสูงสุด
โดยวัตถุดิบที่บริษัทใช้ในการผลิตและสินค้าสำหรับการจัดจำหน่าย แบ่งได้ดังนี้

1.  วัตถุดิบสำหรับใช้ในการผลิต Cutting Tools

วัตถุดิบสำคัญในการผลิตเครื่องมือที่ใช้ในการตัด (Cutting tools) คือ Carbide, PCD,
Insert และ Brazed Tool สำหรับปี 2553
บริษัทมีการสั่งซื้อวัตถุดิบดังกล่าวทั้งจากในและต่างประเทศ คิดเป็นร้อยละ 48 และ ร้อยละ 52
ตามลำดับ

2.  วัตถุดิบสำหรับใช้ในการผลิต Tooling และชิ้นส่วนโลหะอื่นๆ

วัตถุดิบสำหรับใช้ในการผลิต Tooling และชิ้นส่วนโลหะอื่นๆ ประมาณร้อยละ 90 - 95
จะสั่งซื้อภายในประเทศ โดยวัตถุดิบสำคัญในการผลิต tooling และชิ้นส่วนโลหะอื่นๆ คือ
เหล็กและสแตนเลส ซึ่งเป็นการสั่งซื้อจากในประเทศเกือบทั้งหมด

3.  สินค้าสำหรับการจัดจำหน่าย

สินค้าสำหรับการจัดจำหน่าย (HC) เช่น Drill, Endmill, Holder, และ Insert เป็นต้น
ซึ่งสินค้าดังกล่าวได้มีการสั่งซื้อสินค้าจากทั้งในและต่างประเทศคิดเป็นร้อยละ 45 และ 54
ตามลำดับ โดยมีการสั่งซื้อจากประเทศจีนและสิงคโปร์

1.  สิทธิประโยชน์จากบัตรส่งเสริมการลงทุนจากคณะกรรมการส่งเสริมการลงทุน

การประกอบธุรกิจของบริษัท ได้รับสิทธิประโยชน์จากสำนักงานคณะกรรมการส่งเสริมการลงทุน
(BOI)
โดยทางบริษัทได้รับหนังสือจากสำนักงานคณะกรรมการส่งเสริมการลงทุนแจ้งมติอนุมัติให้การส่งเสริมในประเภท
4.2 กิจการผลิตเครื่องจักรและอุปกรณ์
และให้ได้รับสิทธิประโยชน์ตามพระราชบัญญัติส่งเสริมการลงทุน

รายละเอียดเกี่ยวกับการส่งเสริมการลงทุน

+------------------------------------------+---------------------------+
| เจ้าของบัตรส่งเสริม                          | บริษัท แฮลเชี่ยน เทคโนโลยี่     |
|                                          | จำกัด (มหาชน)              |
+==========================================+===========================+
| บัตรส่งเสริมเลขที่                            | 1784(2)/2551              |
+------------------------------------------+---------------------------+
| 1. วันที่ได้รับการส่งเสริม                      | 8 กรกฎาคม 2551            |
+------------------------------------------+---------------------------+
| 2. วันที่เริ่มใช้สิทธิบัตรส่งเสริม                  | 5 สิงหาคม 2551             |
+------------------------------------------+---------------------------+
| 3. เพื่อส่งเสริมการลงทุนในกิจการ               | ผลิตเครื่องจักรและอุปกรณ์       |
+------------------------------------------+---------------------------+
| 4. สิทธิประโยชน์สำคัญที่บริษัทได้รับ *             |                           |
+------------------------------------------+---------------------------+
|   4.1 ได้รับการยกเว้นอากรขาเข้าสำหรับเครื่องจักร | ไม่ระบุ                     |
+------------------------------------------+---------------------------+
|   4.2                                    | 8 ปี                       |
|   ได้รับยกเว้นภาษีเงินได้นิติบุค                  |                           |
| คลสำหรับกำไรสุทธิที่ได้จากการประกอบกิจการที่ได้รับก |                           |
| ารส่งเสริมนับแต่วันที่มีรายได้จากการประกอบกิจการนั้น |                           |
+------------------------------------------+---------------------------+
|   4.3                                    | 8 ปี                       |
|   ได้รับยกเว้นไม่ต้องนำเงินปันผลจากกิจการที่ไ      |                           |
| ด้รับการส่งเสริมซึ่งได้รับยกเว้นภาษีเงินได้นิติบุคคลตาม |                           |
|   ข้อ 4.2 ไปรวมคำนวณเพื่อเสียภาษีเงินได้        |                           |
+------------------------------------------+---------------------------+
|   4.4                                    | 1 ปี                       |
|   ได้รับยกเว้นอากรขาเข้าสำ                   |                           |
| หรับวัตถุดิบและวัสดุจำเป็นที่ต้องนำเข้ามาจากต่างประเ |                           |
| ทศเพื่อใช้ในการผลิตเพื่อส่งออกนับแต่วันนำเข้าครั้งแรก |                           |
+------------------------------------------+---------------------------+
|   4.5                                    | 1 ปี                       |
|   ได้รับยกเว้นอากรขาเข้าสำหรับของที่ผู้ได้รับการส   |                           |
| ่งเสริมนำเข้ามาเพื่อส่งกลับออกนับแต่วันนำเข้าครั้งแรก |                           |
+------------------------------------------+---------------------------+

หมายเหตุ: * เงือนไขของการได้รับการส่งเสริมจะต้องเป็นเครื่องจักรที่บริษัทลงทุนใหม่ในปี 2551
โดยเครื่องจักรที่อยู่ภายใต้การส่งเสริมการลงทุนมีจำนวน 10 เครื่อง

2.  งานที่ยังไม่ได้ส่งมอบ

  - ไม่มี -